CELEX: 62018TN0702
Language: da
Date: 2018-11-26 00:00:00
Title: Sag T-702/18: Sag anlagt den 26. november 2018 — Durand m.fl. mod Parlamentet

18.2.2019   
            
            
               DA
            
            
               Den Europæiske Unions Tidende
            
            
               C 65/40
            
         
      Sag anlagt den 26. november 2018 — Durand m.fl. mod Parlamentet
      (Sag T-702/18)
      (2019/C 65/51)
      Processprog: engelsk
      
         Parter
      
      
         Sagsøgere: Pascal Durand (Paris, Frankrig) og syv andre sagsøgere (ved advokaterne O. Brouwer og E. Raedts)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Det fastslås, at Parlamentet har tilsidesat dets forpligtelser i henhold til artikel 226, stk. 1, i traktaten om Den Europæiske Unions funktionsmåde og i henhold til artikel 198, stk. 4, i Europa-Parlamentets forretningsorden ved Formandskonferencens undladelse af at forelægge et forslag om nedsættelse af et undersøgelsesudvalg for Europa-Parlamentets plenarmøde.
               
            
                  —
               
               
                  Subsidiært, i tilfælde af, at Retten finder, at skrivelsen af 21. september 2018 fra Parlamentets formand indeholder en utvetydig og endelig stillingtagen, der bringer undladelsen af at handle til ophør, annulleres den afgørelse, der er indeholdt i skrivelsen af 21. september 2018 om afvisning af at forelægge et forslag om nedsættelse af et undersøgelsesudvalg for Europa-Parlamentets plenarmøde.
               
            
                  —
               
               
                  Europa-Parlamentet tilpligtes at betale sagsomkostningerne, herunder sagsomkostningerne for mulige intervenienter.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne gjort gældende, at Parlamentets Formandskonference var forpligtet til at formulere og fremsende et forslag om nedsættelse af et undersøgelsesudvalg til Europa-Parlamentets plenarmøde, om dyrevelfærd ved transporter, som krævet af 223 medlemmer af Europa-Parlamentet, i henhold til artikel 198, stk. 4, i Europa-Parlamentets forretningsorden og i overensstemmelse med artikel 226 i traktaten om Den Europæiske Unions funktionsmåde. En afgørelse om ikke at gøre dette er en tilsidesættelse af samme artikler.